Република Србија

УНИВЕРЗИТЕТ У НИШУ

ФИЛОЗОФСКИ ФАКУЛТЕТ

Број: 221/1-01

18. јун 2021. године.

**СВИМ ЧЛАНОВИМА НАСТАВНО-НАУЧНОГ ВЕЋА ФАКУЛТЕТА**

На основу члана 65. став 4. Закона о високом образовању заказујем **XIII (електронску седницу)** седницу НАСТАВНО-НАУЧНОГ ВЕЋА Филозофског факултета у Нишу, за **ПЕТАК, 18. ЈУН 2021. ГОДИНЕ,** са почетком у **800** сати.

Потребан материјал за седницу налази се на интернет презентацији Факултета, гласање ће бити организовано **путем линка** који ће вам бити послат на имејл адресу.

За **XIII** седницу Наставно-научног већа Факултета предлажем следећи

**Д Н Е В Н И Р Е Д**

1. Разматрање и усвајање Извода из записника са XII (електронске) седнице ННВ Факултета коja je одржанa 28. маја 2021. године
2. Доношење предлога одлукe о усвајању студијског програма Докторских академских студија социологије, ради реакредитације
3. Доношење одлуке о усвајању измена и допуна студијских програма
4. Доношење одлуке о прихватању извештаја Комисије за оцену и одбрану урађене докторске дисертације и достављању Универзитету на сагласност
5. Доношење одлуке о образовању комисије за оцену и одбрану урађене докторске дисертације
6. Доношење одлукe о прихватању извештаја комисије за оцену научне заснованости предложене теме докторске дисертације, именовању ментора и достављању Универзитету на сагласност
7. Доношење одлуке о образовању комисије за оцену научне заснованости предложене теме докторске дисертацијe
8. Доношење одлукe о прихватању позитивних рецензија
9. Доношење одлуке о одређивању рецензената за приспели рукопис
10. Доношење одлуке о избору страних лектора у школској 2021/2022. години
11. Доношење одлуке о именовању лектора за српски језик на Западном универзитету у Темишвару, у школској 2021/2022. години
12. Доношење одлука о давању сагласности за ангажовање наставника за рад на другим високошколским установама
13. Доношење одлука о давању сагласности за ангажовање наставника са других високошколских установа за рад на нашем Факултету
14. Доношење одлуке о коришћењу годишњег одмора наставника и сарадника Факултета
15. Разматрање захтева већа департмана, наставника, сарадника и студената и доношење одговарајућих одлука

Гласање је ОБАВЕЗНО за све чланове ННВ Филозофског факултета у Нишу.

У случају спречености да учествујете у гласању у обавези сте да то благовремено најавите и оправдате Служби за oпште и правне послове. Уколико то не учините, одбијаће се дневница за тај дан.

**ПРЕДСЕДНИК ВЕЋА**

Проф. др Наталија Јовановић

**О б р а з л о ж е њ е**

Дневног реда за XIII (електронску) седницу Наставно-научног већа Факултета, заказану за **ПETAK, 18. ЈУН 2021. ГОДИНЕ,** са почетком у **800** сати.

**Т а ч к а 1.**

Потребно је да чланови Наставно-научног већа размотре и усвоје Извод из записника са XII (електронске) седнице ННВ Факултета коja je одржанa 28. маја 2021. године. [link](Izvod%20iz%20zapisnika%20sa%20XII%20(elektronske)%20sednice%20%2028.5.%202021..doc)

**Т а ч к а 2.**

На предлог Већа докторских студија и Већа Департмана за социологију, потребно је да Наставно-научно веће донесе предлог одлуке о усвајању студијског програма Докторских академских студија социологије, који би се потом доставио Универзитету у Нишу на даље разматрање и усвајање, ради реакредитације студијског програма. [link](Akreditacija%20DAS%20Sociologije.rar)

**Т а ч к а 3.**

**I** На предлогВећа Департмана за руски језик и књижевност, потребно је да Наставно-научно веће донесе одлуку о измени и допуни студијског програма ОАС руски језик и књижевност, акредитованог 2014. године, која се односи на додавање предмета *Интернет и мултимедији у настави књижевности и језика* (2+2, 5 ЕСПБ) у Изборни блок 8 (VIII семестар). [link](Izmena%20studijskih%20programa/OAS%20ruski%20jezik%20i%20knjizevnost)

**II** На предлогВећа Департмана за руски језик и књижевност потребно је да Наставно-научно веће донесе одлуку о о измени и допуни програма МАС руски језик и књижевност, акредитованог 2015. године, која се односи на додавање предмета: *Дидактика* (2+2, 6 ЕСПБ) у Изборни блок 1 (I семестар) и *Психологија образовања* (2+2, 6 ЕСПБ) у Изборни блок 2 (I семестар). [link](Izmena%20studijskih%20programa/MAS%20ruski%20jezik%20i%20knjizevnost)

**III** На предлог Већа Центра за образовање наставника, потребно је да Наставно-научно веће донесе одлуку да се, у новоакредитованом студијском програму Мастер за образовање наставника предметне наставе, за пријаву испита Мастер рад – израда и одбрана промени услов у силабусу наставног предмета из дефинисаног: *прихваћен студијски истраживачки рад* у нови услов: *прихваћен предмет – Мастер завршног рада.* [link](Izmena%20studijskih%20programa/MAS%20za%20obrazovanje%20nastavnika%20predmetne%20nastave/Promena%20uslova%20u%20silabusu.pdf)

**IV** На предлог Већа Центра за образовање наставника, потребно је да Наставно-научно веће донесе одлуку да се за пријаву испита Предмет – Мастер завршног рада, у новоакредитованом студијском програму Мастер за образовање наставника предметне наставе, промени услов у спецификацији наставног предмета – уместо дефинисаног услова да студент може пријавити овај предмет са свим положеним испитима у нови услов да студент може пријавити овај предмет са *минимум остварених 30 ЕСПБ на основу положених испита.* [link](Izmena%20studijskih%20programa/MAS%20za%20obrazovanje%20nastavnika%20predmetne%20nastave/Izmena%20-%20minimum%2030%20ESPB.pdf)

**Т а ч к а 4.**

Већe Департмана за србистику разматрало је и прихватило извештај Комисије за оцену и одбрану докторске дисертације кандидаткиње КРИСТИНЕ ПЕТРОВИЋ, студенткиње Докторских академских студија филологије, под називом: *АНГАЖОВАНА ДРАМА У НАСТАВНОЈ ПРАКСИ.* [link](Dr%205/Kristina%20Petrovic.doc)

Потребно је да ННВ донесе одлуку о прихватању наведеног извештаја, који би се потом доставио Универзитету у Нишу ради давања сагласности.

**Т а ч к а 5.**

СНЕЖАНA ПОПИЋ, студенткиња докторских академских студија социологије, предала је Факултету у одређеном броју примерака урађену докторску дисертацију под називом: (*Де)конструкција колективног идентитета на Косову и Метохији.*

Веће Департмана за социологију, на седници одржаној 9. јуна 2021. године, предложило је Комисију за оцену и одбрану урађене докторске дисертације у саставу:

1. Др Данијела Гавриловић, редовни професор Филозофског факултета у Нишу, ужа научна област: Социологија, председник;
2. Др Јасмина Петровић, редовни професор Филозофског факултета у Нишу, ужа научна област: Социологија;
3. Др Милојица Шутовић редовни професор Филозофског факултета у Приштини са привременим седиштем у Косовској Митровици, ужа научна област: Социологија;
4. Др Jелена Петковић, ванредни професор Филозофског факултета у Нишу, ужа научна област: Социологија.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 6.**

**I** Већe Департмана за француски језик и књижевност разматрало је и прихватило извештај Комисије за оцену научне заснованости предложене теме докторске дисертације кандидаткиње ВАЊЕ ЦВЕТКОВИЋ, студенткиње Докторских академских студија филологије, под називом: *Катарза у француској драми прве половине 20. века с реактуализованим митским сижеом.* [link](Dr%202/Vanja%20Cvetkovic.docx)

На основу изложеног, потребно је да ННВ Факултета донесе одлуку о прихватању наведеног извештаја, као и предлог одлуке о именовању др Нермина Вучеља, ванредног професора Филозофског факултета Универзитета у Нишу, за ментора, као наставника из уже научне области из које се докторска дисертација припрема.

Одлука и предлог одлуке би се потом доставили Универзитету у Нишу ради давања сагласности.

**Т а ч к а 7.**

**I** Веће Департмана за англистику доставило је мишљење о испуњености услова за пријаву теме докторске дисертације и предложило образовање Комисије за оцену научне заснованости предложене теме докторске дисертације кандидаткиње мср Наталије Стевановић, студенткиње докторских академских студија филологије, под називом: *Novels by Kathy Acker, Sylvia Plath, and Toni Morrison in the context of Trauma Studies* / *Романи Кети Екер, Силвије Плат и Тони Морисон у контексту студија трауме,*  у саставу:

1. Др Данијела Петковић, ванредни професор Филозофског факултета Универзитета у Нишу, ужа научна област: Англоамеричка књижевност и култура, председник
2. Др Ана Коцић Станковић, доцент Филозофског факултета Универзитета у Нишу, ужа научна област: Англоамеричка књижевност и култура;
3. Др Наташа Шофранац, доцент Филолошког факултета Универзитета у Београду, ужа научна област: Англистика.

Потребно је да ННВ донесе предлог одлуке који би се потом доставио Универзитету у Нишу на даље разматрање и усвајање.

**Т а ч к а 8.**

**I** Др Горан Максимовић, редовни професор Филозофског факултета Универзитета у Нишу, [link,](Recenzije/Mirjana%20Bojanic%20Cirkovic/Goran%20Maksimovic.pdf) др Часлав Николић, ванредни професор Филолошко-уметничког факултета у Крагујевцу [link](Recenzije/Mirjana%20Bojanic%20Cirkovic/Caslav%20Nikolic.pdf) и др Милица Ћуковић, научни сарадник Института за књижевност и уметност у Београду [link](Recenzije/Mirjana%20Bojanic%20Cirkovic/Milica%20Cukovic.pdf) написали су и доставили Факултету позитивне рецензије за монографију под називом: *Топлица у делу Рада Драинца*, аутора др Мирјане Бојанић Ћирковић, доцента.

Потребно је да ННВ донесе одлуку о прихватању позитивних рецензија.

**II** Др Снежана Смедеревац, редовни професор Филозофског факултета у Новом Саду [link](Recenzije/Kristina%20Randjelovic/Snezana%20Smederevac.pdf), др Бојана Димитријевић, редовни професор Филозофског факултета у Нишу [link](Recenzije/Kristina%20Randjelovic/Bojana%20Dimitrijevic.pdf) и др Оливера Радовић, доцент Филозофског факултета у Косовској Митровици Универзитета у Приштини [link](Recenzije/Kristina%20Randjelovic/Olivera%20Radovic.pdf), написале су и доставиле Факултету позитивне рецензије за монографију под називом: *Социјална анксиозност – теорије и мере,* аутора др Кристине Ранђеловић, доцента.

**Т а ч к а 9.**

**I** Веће Департмана за психологију предлаже ННВ Факултета да донесе одлуку о именовању проф. др Ленче Милошеве, редовног професора Катедре за психијатрију и психологију Факултета за медицинске науке Универзитета „Гоце Делчев“, Штип, Македонија, доц. др Сање Шимлеше, доцента Едукацијско-рехабилитацијског факултета Уиверзитета у Загребу, Хрватска и проф. др Александре Хаџић, ванредног професора Филозофског факултета Универзитета у Бањој Луци, Република Српска, Босна и Херцеговина за рецензенте зборника радова са XVI конференције Дани примењене психологије, под називом: *Психологија у свету науке.*

**II** Веће Департмана за психологију предлаже ННВ Факултета да донесе одлуку о именовању др Благице Златковић, редовног професора Педагошког факултета у Врању Универзитета у Нишу, др Петра Митића, ванредног професора Факултета спорта и физичког васпитања Универзитета у Нишу и др Милице Тошић Радев, доцента Филозофског факултета Универзитета у Нишу за рецензенте зборника са Интерног пројекта *Педесет година Филозофског факултета у Нишу – ретроспективе, практичне импликације и визија за будуће генерације психолога и социјалних радникA.*

**III** Веће Департмана за србистику предлаже ННВ Факултета да донесе одлуку о именовању проф. др Надежде Јовић, редовног професора Филозофског факултета Универзитета у Нишу, др Исидоре Бјелаковић, ванредног професора Филозофског факултета у Новом Саду и др Марине Курешевић, ванредног професора Филозофског факултета у Новом Саду за рецензенте монографије под називом: *ЗДЕ, У СВЕТОМУ ГРАДУ ЈЕРУСАЛИМУ. ПРИЛОГ ПРОУЧАВАЊУ ЈЕЗИКА СРПСКЕ ПУТОПИСНЕ ПРОЗЕ,* аутора др Ирене Цветковић Теофиловић, ванредног професора.

**Т а ч к а 10.**

**I** На предлог Већа Департмана за србистику потребно је да ННВ Факултета донесе одлуку о избору ВАЛЕНТИНЕ СЕДЕФЧЕВЕ *за* ***страног******лектора*** ***за бугарски језик******,*** у школској 2021/2022. години, на Филозофском факултету у Нишу.

**II** На предлог Већа Департмана за србистику потребно је да ННВ донесе одлуку о избору МОНИКЕ ИЛКОВЕ *за* ***страног******лектора*** ***за македонски језик,*** у школској 2021/2022. години, на Филозофском факултету у Нишу.

**III** На предлог Већа Департмана за англиситику потребно је да ННВ донесе одлуку о избору лектора за енглески језик на Департману за англистику Филозофског факултета, у оквиру програма *Fulbright English Teaching Assintent (ETA)* и то од 27. 09. 2021. до 10. 6. 2022. године.

**IV** На предлог Већа Центра за стране језике потребно је да ННВ донесе одлуку о избору ЕВАНГЕЛИЈЕ ЗАХАРОПУЛУ (EVANGELIA ZACHAROPOULOU) *за* ***страног******лектора*** ***за грчки језик,*** у школској 2021/2022. години, на Филозофском факултету у Нишу.

**V** На предлог Већа Центра за стране језике потребно је да ННВ Факултета донесе одлуку о избору страног лектора за кинески језик на Филозофском факултету у Нишу, у школској 2021/2022. години, на основу сарадње Факултета са Институтом Конфучије у Београду.

**VI** На предлог Већа Центра за стране језике потребно је да ННВ Факултета донесе одлуку о избору страног лектора за корејски језик на Филозофском факултету у Нишу, у школској 2021/2022. години, на основу сарадње Факултета са Амбасадом Републике Кореје.

**Т а ч к а 11.**

Потребно је да ННВ Факултета донесе одлуку о именовању ДИМИТРИЈА САВИЋА за лектора за српски језик на Западном универзитету у Темишвару, за школску 2021/2022. годину.

**Т а ч к а 12.**

I На основу члана 90. Закона о високом образовању („Сл. гласник РС“, бр. 88/2017, 73/2018, 27/2018 – др закон и 67/2019) члана 4. и члана 5. Правилника о условима и поступку давања сагласности за ангажовање наставника и сарадника у другој високошколској установи и код других послодаваца („Гласник Универзитета у Нишу“, број 7/2018) и члана 115. Статута Филозофског факултета, потребно је је да ННВ Факултета донесе одлуке о давању сагласности за ангажовање наставника (допунски рад) на другoм факултету:

1. Др ЉУБИШИ МИТРОВИЋУ, професору емеритусу за извођење наставе и испита из уже научне области Социологија на мастер и докторским студијама на Филозофском факултету у Косовској Митровици Универзитета у Приштини, у школској 2021/2022. години.
2. Др ВЕСНИ ЛОПИЧИЋ, редовном професору, за извођење наставе и испита из предмета: *Специјални курс из књижевности* 4 (*Савремени женски писци у Канади*) (2+0) изборни предмет, у првом семестру мастер академских студија Енглеског језика и књижевности и *Књижевност српске дијаспоре у Канади* (4+0) изборни предмет, у четвртом семестру докторских академских студија Језик и књижевност, на Филозофском факултету у Приштини, са привременим седиштем у Косовској Митровици, у школској 2021/2022. години**.**
3. Др ЈАСМИНИ ПЕТРОВИЋ, редовном професору за извођење наставе и испита из предмета *Методологија социолошких истраживања* (2+0), обавезни предмет на основним академским студијама и *Основни истраживачки нацрти* (2+0) изборни предмет на мастер академским студијама студијског програма за Социологију, на Филозофском факултету у Косовској Митровици Универзитета у Приштини, у школској 2021/2022. години.
4. Др ДРАГИШИ БОЈОВИЋУ, редовном професору за извођење наставе и испита из изборног предмета *Средњoвековна естетика,* изборни предмет, на докторским академским студијама студијског програма Jезик и књижевност, на Филозофском факултету у Косовској Митровици Универзитета у Приштини, у школској 2021/2022. години. **(Департман треба да достави сагласност)**
5. Др СУЗАНИ МАРКОВИЋ КРСТИЋ, ванредном професору за извођење наставе из предмета *Социологија села и пољопривреде* (2+1)у јесењем семестру на ОАС, на Пољопривредном факултету у Крушевцу, у школској 2021/2022. години
6. Др ГОРДАНИ СТОЈИЋ, доценту, за извођење наставе и испита из предмета *Социологија рада* (2+0) у јесењем семестру, на основним академским студијама студијског програма за Социологију, на Филозофском факултету у Косовској Митровици Универзитета у Приштини, у школској 2021/2022. години.
7. Др ВЛАДИМИРУ ЂУРИЋУ, доценту, за извођење наставе и испита из изборних предмета *Француски језик 1* (1+0) и *Француски језик 3* (1+0) у јесењем семестру, *Француски језик 2* и *Француски језик 4* (1+0) у пролећном семестру на основним академским студијама Филозофског факултета у Косовској Митровици Универзитета у Приштини, у школској 2021/2022. години.

**Т а ч к а 13.**

**I** На основу члана 90. Закона о високом образовању („Сл. гласник РС“, бр. 88/2017, 73/2018, 27/2018 – др закон и 67/2019) члана 4. и члана 5. Правилника о условима и поступку давања сагласности за ангажовање наставника и сарадника у другој исокошколској установи и код других послодаваца („Гласник Универзитета у Нишу“, број 7/2018) и члана 104. Статута Филозофског факултета, потребно је је да ННВ Факултета донесе одлуке о упућивању захтева за давање сагласности за ангажовање наставника са других високошколских установа за рад на нашем Факултету у школској 2021/2022. години:

1. Др СУЗАНЕ МИХАЈЛОВИЋ БАБИЋ, доцента Факултета политичких наука Универзитета у Београду, за извођење наставе из предмета: *Системи социјалне сигурности*, 3 часа предавања, V семестар, обавезни предмет, ОАС социјалне политике и социјалног рада и *Социјалне политике Европске уније*, 2 часа предавања, VII семестар, изборни предмет, ОАС социјалне политике и социјалног рада (пројектовано акредитационо оптерећење 2,50);
2. Др МАРИЈЕ СТАНОЈЕВИЋ ВЕСЕЛИНОВИЋ, доцента Факултета педагошких наука Универзитета у Крагујевцу, за извођење наставе из предмета *Саврмени немачки језик 5* (2+0) у петом семестру и *Савремени немачки језик 6* (2+0) у шестом семестру на ОАС немачког језика и књижевности (акредитационо оптерећење 1,50).

**Т а ч к а 14.**

На основу члана 12. и 13. Посебног колективног уговора за високо образовање (*Службени гласник РС* , бр. 86/2019 и 93/2020.) потребно је да ННВ донесе одлуку о коришћењу колективног годишњег одмора наставника и сарадника за 2021. годину, за време летњег распуста, односно од 19. јула закључно са 20. августом 2021. године, први радни дан је 23. август 2021. године.

**Т а ч к а 15.**

Потребно је да чланови Наставно-научног већа размотре захтеве већа департмана, наставника, сарадника и студената и донесу одговарајуће одлуке. [link](Zahtevi)